# faagasolo: O SE AMATAGA LELEI I LE A’OGA

Ta’iala fesoasoani i aiga e faatumu le *Transition Learning and Development Statement*

# AISEĀ E TĀUA AI SE AMATAGA LELEI I LE A’OGA?

O le amata lelei i le a’oga e oo ai i se a’oa’oina lelei ma se taunuuga manuia mo lou alo i le taimi e faagasolo atu ai atoa ma ona talaatu. O le faamautinoa ua iai se faiga o le se’e malie atu e aogā ma lelei e lagolagoina ai foi le faaauau o le a’oa’oina ma le atiina’e o lou alo. O le ave o le faamamafa i le faaauauina o le a’oa’oina, o le faatāuaina foi lea o le atiina’e i luga o mea ua oo iai ma o loo iai i le taimi nei. E fesoasoani foi lea ia iai i lou alo le lagona mautinoa, to’a, ma fesoota’i lelei ma tagata, nofoaga, o mea e tutupu, ma gasologa masani ma le malamalama. O le iai o se amataga lelei i le a’oga e fesoota’i tonu ma le faatupu o le lē faavaivaigofie i tagata laiti.

# o le a le *Transition Learning and Development Statement*?

O auaunaga mo a’oga amata, a’oga, auaunaga o Tausiga i Fafo o Itula A’oga (OSHC) ma aiga, o paaga uma ia i le faafaileleina o le a’oa’oina ma le soifua manuia o tamaiti. Mo le faafaigofieina ona faasoa faamatalaga i le va o auaunaga, a’oga, ma aiga, ua tusia e le auaunaga a a’oga amata se Transition Learning and Development Statement (Ta’utinoga o le Faagasolo) ma’oti mo tamaiti ta’ito’atasi a’o ulufale atu i le a’oga.

E faasoa e le Ta’utinoga o le Faagasolo faamatalaga e uiga i le a’oa’oina ma le soifua manuia o lou alo. O lea faasoa e faia i le va o auaunaga a a’oga amata ma a’oga. O le Ta’utinoga o le Faagasolo o le a aofa’i ai naunauta’iga o lou alo, o ona tomai ma tulaga e malosi ai, ma tapenaga e faailoa ai nisi faamatalaga i ala e a’oa’oina ai lou alo ma metotia e fesoasoani i le savaliga o le a’oa’oina o lou alo.

O le Ta’utinoga o le Faagasolo e mafai ona fesoasoani ia te oe ia malamalama, lagolago, fesoota’i e uiga i le, ma una’i le a’oa’oina o lou alo a’o se’e atu i le a’oga. O faamatalaga o loo i le Ta’utinoga o le Faagasolo e fesoasoani i faia’oga e tapenaina ina ia iloa lou alo ma fuafua polokalame talafeagai o le a’oa’oina ma le a’oa’o atu. Afai o e fuafua e ave lou alo i se OSHC, e fesoasoani foi le Ta’utinoga o le Faagasolo i faia’oga o le OSHC e fuafua le auai o lou alo i auaunaga a le OSHC ma lagolago le faasosoo lelei atu i le va o le isi a’oga ma le isi a’oga.

E iai faamatalaga totino i le Ta’utinoga o le Faagasolo e aofia ai le igoa o lou alo, aso fanau ma le ata, lou igoa ma auiliiliga o fesoota’iga. E mafai foi ona iai se igoa o se isi tagata faaporofesa tau a’oga amata e lagolagoina lou alo.

O le fai o sou sao i le Ta’utinoga o le Faagasolo o se tasi lea faatinoga o le faagasolo e mafai ona oulua auai ma lou alo a’o le’i amataina le a’oga ma le tausaga a’oga atoa.

## o lĒ fea vaega o le ta’utinoga o le faagasolo ou te faatumuina?

*Vaega 1* ma le *1.1* e faatumu e le faia’oga o le a’oga amata a lou alo.

*Vaega 1.2* e mafai ona faatumu e le faia’oga o le a’oga amata a lou alo pe afai ua telegese lona tupu a’e pe iai se lē atoatoa. E mafai foi ona fai ai se sao o nisi faia’oga faaporofesa o le a’oga amata a lou alo.

*Vaega 2: O le Tamaitiiti (The Child)* e faatumu e lou alo faatasi ma se tagata matua na te iloa ma talitonu i ai. E mafai ona aofia ai oe poo lona faia’oga o le a’oga amata.

*Vaega 3: O le Aiga (The Family)* e faatumu e oe. E tāua le iai o ou manatu i le Ta’utinoga o le Faagasolo. O le vaega lea o loo iai ni fesili e faaoso ai ou manatu. O lou tali i nisi fesili poo fesili uma e mafai ona fesoasoani i le faia’oga o lou alo ma le OSHC (pe a iai) e tali atu i ala talafeagai i lou alo ma lou aiga, ma o le a lagolago foi i le a’oa’oina ma le atiina’e o lou alo.

## o le Ā le mea e tupu pe a mae’a ona ou faatumuina la’u vaega o le ta’utinoga o le faagasolo?

A uma ona e faatumuina le *Vaega 3: O le Aiga (The Family)* toe faafoi le vaega lea i le faia’oga o le a’oga amata a lou alo. Afai na e fesoasoani i lou alo e faatumu le *Vaega 2: O le Tamaitiiti*, toe faafoi faatasi ma le Vaega 3.

O le a faamaopoopo vaega uma o le Ta’utinoga o le Faagasolo e le faia’oga o le a’oga amata a lou alo ma avatu ia te oe se kopi atoa.

O le a faasoa foi e le faia’oga amata a lou alo se kopi atoa o le Ta’utinoga o le Faagasolo i le a’oga a lou alo ma tautua a le OSHC (pe a iai).

Afai e te le o mautinoa le a’oga e alu i ai lou alo, e avatu e le faia’oga o le a’oga amata a lou alo se isi kopi o le Ta’utinoga o le Faagasologa ina ia mafai ona e avea se kopi i le a’oga pe a e alu e resitala lou alo.

Afai e le faafo’ia le *Vaega 3: O le Aiga* i le auaunaga, ona faasoa lea e le faia’oga a’oga amata o lou alo vaega uma ua faatumu i le a’oga a lou alo ma auaunaga a le OSHC (pe a iai) ma avatu ia te oe se kopi o mea uma na faasoa e te teuina.

Ua aliali i sa’iliiliga ma le toe faapa’i manatu mai o a’oga, o le faasoa o nei faamatalaga e lagolagoina ai le faagasolo manuia aga’i i a’oga. Aepeita’i, afai lava e te le mana’o e faasoa ni faamatalaga aogā e uiga i lou alo i le a’oga a lou alo, faamolemole faatalanoa lea mataupu ma le faia’oga o le a’oga amata a lou alo.

# mo nisi faamatalaga

Faamolemole asiasi i le [www.education.vic.gov.au/transitiontoschool](http://www.education.vic.gov.au/transitiontoschool)

Ua faaliliuina lenei pepa i isi gagana e tele o lo tatou vaipanoa ma e maua ia gagana i le [www.education.vic.gov.au/transitiontoschool](http://www.education.vic.gov.au/transitiontoschool).